i akhawunti entsha anokwenziwa emva kokuba uyilayishe ezantsi isicelo. kwimeko ityala elikhoyo ifumaneka sele, ke bekuya kubakho imfuneko yokudala enye akhawunti. sho nda thiki penolyexaya mpoka onda yi ndu ukilila pehala mpoka nda holeka ombistoli yandje noodokumende dhilwe. pehala mpaka opo nda li nda holeka kehe shimwe shinasha niilonga yandje yomeholamo. omadhina gaamboka handi longo nayo, elyenge lyaamboka haya kwatha ndje oshowo gaamboka ndali nda dhiladhila ya gwana oku kutwa okuninga ooguerrilla dhomiilando oshowo omahala ngoka ga li gena okuhomonwa monakuyiwa kaadheulwa mboka. pehala mpoka onda li wo nda holekapo oondokumende dhilwe. oodokumende pamwe niikondjitho onda li nde yi holeka kohi yevi, moshilambo shalongwa nawa. oshilambo moka iinima ayihe mbika kwali ya holekwa onda li ndeshi longa nawa kutya ngaaka nomeya gomvula itaga vulu oku ya mo ga yonagule oodokumende nenge ga etele ombistoli yandje orusu. iiholekwa ayihe mbika oyo mbyoka ngame ndali nda gana kutya itandi popiko nando osha pethimbo ndali nda dhengwa komutondi konima yoku kwatwa. sho nda kutha ondjembo yandje yombistoli mehala ndyoka onda li nda pepelelwa mokutseya kutya kapena ngoka ta vulu oku kwata ndje nomwenyo we ngele aatondi yandje oya landule ndje. oshikwawo onda li ndishishi kutya olugodhi inalu pwa sigo uuna ndoka nda shuna kehangano koangola. konima sho nda kutha ondjembo yandje onda yi kegumbo lyomusamane peter eneas mundonga, nguka omulumentu ngoka nda tala oye gumwe gomomapenda gandje. sho mundonga a mono ndje okwa pula ndje mbala ngele onda tumwa komutondi noshikwawo kutya otandi zi peni.